UN AVION MILITAR SPITFIRE YAMA “ARUBA” 


(Fondo di Spitfire - E buelta cu a gana e guera) 

E poder y e bunitesa di un avion Spitfire por haci'e un faborito firme casi for 
di e momento cu el a bula pa prome biaha dia 5 di maart 1936. Pa ochenta 
aña, e Spitfire a keda un di e mas admira di tur e avionnan di guera, pero 
e storia di su coneccion unico cu publico Britanico - kendenan a coba den 
nan saco pa paga pa su produccion - ta masha desconoci. 

Britain Hawker Hurricane MKI German Messerschmitt Bf109 


E avionnan di guera di mas famoso usa den e Bataya di Britania tabata e 
Hawker Hurricane Britanico, e Spitfire Supermarine MKI y e Messerschmitt 
Bf109 E variant (Emil), di un motor. Aunke e Spitfire a atrae mas atencion, 
e Hurricane-nan tabata mas hopi y tabata responsabel pa mas di e 
perdidanan di Alemania, specialmente den e prome parti di e bataya. E 
tempo pa recarga arma y reabastece combustibel di e Spitfire tabata 26 


minuut, mientras di e Hurricane tabata 9 minuut, cu a subi su efectividad. 

Avionnan Spitfire cu nan nomber riba nan 


Hopi di e Spitfirenan cu a wordo usa den e bataya a wordo cumpra den 
privacidad. Placa recauda pa cuidadnan, companianan, clubnan of 
individualnan a wordo usa pa cumpra Spitfires pa £5,000.00, cada uno cu 
e derecho pa pone nan nomber riba e avion. 


Casi na momento cu a bay den laira na 1936 e Spitfire a inspira atencion di 
tur hende poniendo un sombra riba e avion di guera Hurricane 
contemporaneo. 


E abilidad pa asombra y inspira tabata encarna pa e movimento di fondo, 
cual a obsesiona hopi di Britania y lo de mas aya. Donacionnan variando for 
di placa chikito pa sumanan grandi eventualmente a yega te £13 miyon. 
Guera ta un negoshi caro y 1914-1918 combina cu depresion grandi di e 
añanan 1920, a laga Britania cu hopi debe grandi. 


Algun dato di e Spitfire: 

Prome vuelo: 5 di maart 1936 

Drenta servicio: 4 di augustus 1938 

Speed maximo: (MK1 na 15,000 pia) 346 mph (557 km/hr) 
Armamento: (Mk1) 8 Browning.303 machine guns 

Number traha: 20,351 


Ultimo vuelo operacional RAF: 1 di april 1954 

Cobertura den medionan di prensa continuo di e Spitfire a trece 
informacionnan continuo pa yuda haya mas avion den laira. E ideanan a 
bini hunto na 1940, fondonan di Spitfire a acelera. E avionnan a wordo poni 
na un prijs teoretico di £5,000.00. Casi tur cuidad grandi di Britania a haya 
nomber riba un Spitfire na final. 





Every appeal was a photo opportunity for propaganda at home and abroad 


Recaudacion agresivo di fondonan 


Den e siglo 21, recaudacion di fondo tabata un recurso faborito. Sinembargo, 
algun di e metodonan publico ey lo no a traha den e tempo aki. Hasta den 
e tempo ey e donacion furioso lo no tabata straño pa artistanan y 
estafadornan. Esnan cu a wordo gara cu actividadnan fraudulento relaciona 
cu e fondonan di Spitfire a ricibi castigo apropia. Aunke cu 2,600 avion a 
wordo produci como resultado di e donacionnan, ta dificil pa mantene un 
lista ken a haci donacion y cuanto. Archivo historico ta duna detaye 
inadecuado pa asigna e avionnan pa e doñonan corecto. 





Pilotonan cu nan avionnan Spitfire 


De facto, ta improbabel cu cada cen a wordo usa pa e contribucion directo 
pa traha e avion. Apesar di tur, e donacionnan no a wordo dirigi 
directamente na e fabricanan. Sinembargo, nan mester ta orguyoso di nan 
mes. E donacionnan a wordo parti dentro di gobierno y finalmente a wordo 
usa pa apoya e esfuersonan di guera, cual tabata loke e hendenan tabata 
kier en todo caso. 


E varios metodonan di recaudacion a hisa moral durante un tempo dificil. E 
hendenan Britanico a sinti manera nan tabata haci di nan parti pa yuda nan 
pais. Ni maske si nan no tabata bringa directo dilanti den e bataya, nan 
tabata precoucpa pa nan rumannan y a haci tur cos pa apoya nan. 





di German aircraft was a favourite way to raise money for Spitfire funds 


118 Squadron R.A.F. y avion Aleman destrui 


E Britaniconan a mira e avionnan Spitfire bringa e enemigo y proteha nan 
pais; nan sa cu nan a cumpra e avionnan ey. Mark Harrison ta un profesor 
di economia na e Universidad di Warwick. E ta splica e situacion unico: 
“Fondonan di Spitfire no a paga pa Spitfires, pero nan tabata un parti 
esencial di e esfuerso di guera. Sin nan, e guera eventualmente lo a bay 
menos bon den un aspecto of otro. Lo tabatin un costo.” 


Produccion finalmente a termina na 1947. Mas di 20,000 avion di e tipo 
Spitfire a wordo produci cu motor di RR Merlin y otro 2000 cu e motor 
Griffon. E RAF a continua usando e avion Spitfires te na cuminsamento di 
1950. 


E fondonan colecta tabata suficiente pa mas o menos 2,600 Spitfire. Royal 
Air Force Commands (RAF) tabatin mas o menos 300 Spitfire bringando den 
e Bataya di Britania na cierto momento. 


Na cierto momento durante e Bataya di Britania, e pilotonan a wordo critica 
pa Göring pa e perdidanan di nan avionnan. Göring den un instruccion riba 


tacticanan di Luftwaffle, ta puntra kiko su pilotonan mester pa gana e 
bataya. E ta contesta cu e kier mira e Bf 109 wordo ekipa cu motornan mas 
poderoso. Galland ta contesta: “Mi lo kier un escuadron di Spitfire pa mi 
scuadria”, cual a laga Göring sin palabra y rabia. Galland toch a prefera e 
Bf 109 pa logronan ofensivo, pero el a considera e Spitfire como un avion 
mas superior, debi na su maniobranan. 


Na final di 1940, fabricanan tabata produci 350 pa luna. “E fondonan di 
Spitfire tabata un fenomeno delantero”, ta bisa historiado di aviacion, Paul 
Beaver. E avion, y e idea pa cumpra uno, a parce di afecta e espirito 
nacional. Britania kier a kere den algo y e Spitfire, e combinacion di bunitesa 
y poder, tabata e salbador grandi. 


Na aña 2017, Sr. John William 
Merryweather a yama mi na su cas 
pa bay busca varios documento y 
potret di e refineria di Eagle, unda su 
tata, Herbert Sidney Merryweather a 
traha for di dia 17 di Juni 1922 te cu 
dia 29 di Januari 1954. Eagle a 
establece como Arend Petroleum 
Maatschappij, originalmente El Aguila 
Tampico, Mexico. Motibo tabata cu e 
del a deshaci di e mon aki y a pensa cu e unico persona cu por 
haci bon uso di nan ta ami. John a nace dia 21 di mei 1932 y muri dia 24 
di september 2019. Un persona prominente cu masha hopi logro durante 
su carera laboral. Mi a bay cerca John y riba un bon koppi koffie, nos a 
intercambia hopi informacion tocante e guera y specialmente loke ta trata 
e refineria unda su tata a traha pa casi 32 aña largo. Mi a keda hopi 
agradecido na John pa e bunita gesto aki. 





Incluiendo den e potretnan mi ta 
corda cu mi a mira un potret di un 
avion na Eagle, pero no tabata sa 
kiko e avion aki tabatin di haci cu e 
refineria di Eagle. Mi a pensa cu por 
ta cu un empleado di Eagle tabatin 
un avion. Despues mi a ricibi un e- 
mail for di un amigo di mi cu a lanta 
den Lago Colony, Sr. Frank Barnes 
cu ta puntra mi si mi tin 
informacion riba un avion Spitfire 
cu empleadonan di Eagle a cumpra pa Inglatera. Siguiendo cu investigacion, 
porfin mi por a traha e siguiente storia cu ayudo di dje, Sra. Mimi Pavlis- 
Lampe, Sr. Gerrit Walters y tambe mi mesun investigacionnan. 





Aki un bes mas mi kier ilustra con hopi un isla chikito manera di nos, na 
dos ocasion, a contribui pa yuda e aliadonan gana e guera. Nos tur por 
corda con Lago tabata suministra for di cada 16 galon di e gasolin di aviacion 
di 100 octano cu e aliadonan tabata usa, uno tabata bay for di e refineria 

S. Troops Guard the Lago Refinery. 


di Lago. 





Lago tabata suministra gasolin di aviacion di 100 octano pa e aliadonan 


Pero esey no ta tur, ken por a pensa cu empleadonan di e refineria di Eagle 
por a bay asina leu pa conhuntamente haci un donacion pa cumpra un avion 
di guera pa Inglatera? 











Empleadonan di Refineria Eagle cu a cumpra un avion Spitfire 


E ta asina ilustrativo di e esfuersonan internacional di guera pa Aruba, pa 
paga un fabricante Britanico pa suministra un avion Spitfire pa e ehercito di 
guera Ingles, pa wordo pilotea pa un piloto di Fuersa Armada Frances. 
Anteriormente, durante e Di Dos Guera Mundial mas di cien cuidad y 
organisacion rond mundo a duna fondo na e gobierno Britanico pa cumpra 
avion spitfire, cual tabata wordo yama "Avion di Presentacion”. E 
empleadonan di Eagle a duna fondo pa cumpra uno. E prijs di produccion 
tabata $12,500.00. “Aruba”, serial No. AD210 a wordo traha dia 9 di 
september 1941 na e fabrica di avion, Castle Bromwick na Birmingham, 
Inglatera. El a wordo entrega na e ehercito di guera, No. 452 di RAAF (Royal 
Australian Air Force) dia 1 di october 1941, saliendo for di RAF Kently y 
despues cambiando pa RAF Andreas na e isla di Man. E avion aki a wordo 
pilotea pa un piloto Frances, Sargento Chef Gaston Danielo, alias Fernand. 
Gaston a nace dia 13 di juni 1919 na Vannes, Morbihan, Francia. 


E avion tabatin un bida cortico di solamente dies siman door cu el a ser 
bombardea y basha abou riba su di 29 mision di guera den e bataya aereo 
contra cuatro Focke Wulf FW190 Aleman riba e Canal Ingles dia 30 di april 
1942 y Danielo a perde su bida. E tabatin solamente 118 ora y 20 minuut 
di tempo di vuelo, den Squadron 118. Den e squadron aki tabatin tres piloto 
Hulandes tambe. 





Inauguracion di e caya na nomber di Gaston Danielo 


Diasabra mainta, dia 24 di october 2009, e Alcalde Francois Goullard, a 
inaugura un caya na nomber di Gaston Danielo, den presencia di 
asociadonan di veteranonan, e famia di Gaston Danielo y residentenan di e 
districto di Kersec (Oost Vaness). Esaki ta un Souvenir Frances, en 
coneccion cu e Foundation de la Free France, kende a propone e nomber di 
e Vannetais chief sergeant pa "Fundacion Francia Livre” aki. “Na aña 2000, 
nos a inicia e Ways of Honor, un acercamento pa duna e nomber di 
luchadonan di resistencia pa cayanan di Vannes” ta splica e Colonel Jacques 
Joly, delegado departamental pa Souvenir Frances. Gaston Danielo a fayece 
april 30, 1942, na e edad di 23 aña, durante un operacion riba Canal Ingles, 
despues di a cumpli cu 29 mision di guera. General de Gaulle lo bisa cu e 
tabata un “un hoben extramadamente inteligente y un piloto cu curashi ken 
a bin pa e FFL (Free French Forces) cu for di e prome dia cu hopi dificultad, 
pa continua cu e lucha pa e liberacion di Francia”, Danielo a wordo honra 
cu e Croix de Guerre cu Palma. 


Durante y yegando na e fin di guera, coleccionnan a wordo teni pa Hulanda. 
Un di e coleccionnan, bon connoci den tur dos Oost y West Indies, tabata e 
asina yama Fondo Spitfire, kier meen adkeri avionannan di combate pa e 
aliadonan. Reina Wilhelmina e tempo ey a haci un donacion di £215,000.00 
pa cumpra 43 avion Spitfire pa e aliadonan. Si tene na cuenta cu e gobierno 
Hulandes tabata cobra belasting di entre otro, nos isla, esey kier meen cu 
Aruba a paga pa mas di un avion Spitfire of ekipo di guera. Esaki por wordo 
considera tambe como un otro contribucion di Aruba na e aliadonan pa nan 
por a gana e guera aki. 


E “Curacaoan Ladies’ Spitfire Fund maneha den un corto tempo ta acumula 
£5,200.00, mas o menos 50,000 Florin Hulandes e tempo ey, reporta pa e 
filatelista Paul Daverschot. E buki “The Second World War in the West” 
tambe a menciona e "Ladies Committee Princess Irene”. Su esfuersonan pa 
recauda fondo, tambe a inclui un exhibicion teatral. Di acuerdo cu Zita 
Moreno, kende a balia den e exhibicion teatral, canticanan special di Spitfire 
a wordo canta, manera “Spitfire in the air”. Spitfirenan adkiri pa medio di 
recaudacion a wordo duna nombernan di cuidadnan den Islanan Neerlandes, 
of yama “Suriname”. Na e mes momento ey e Spitfire cumpra cu Aruba su 
placa a wordo yama “Aruba”. 


Dia 11 di december 1941, siguiendo Islanan 
Neerlandes y Surinam, Antiyas a publica un 
serie di stampia cu un recargo. E recaudacion 
f; a bay pa e Fundacion di Prins Bernhard, y a 
i ‘ wordo usa pa cumpra Spitfires, tankinan, etc. 
y e= | FEE (recurso: Filatelie, october 2007). Antiyas 
¡IDA tabatin tambe un ABC-Baby Fund pa 
A muchanan Hulandes cu mal nutricion; 

pañanan di calor a wordo manda pa London y placa a wordo recauda pa 
cumpra seis cushina mobilario. 

